વસ્તુતઃ પરિધિ કયારેય કેન્દ્રને નહિ જીતી શકે, આચરણ કયારેય અંતરને નહિ જીતી શકે. પરિવર્તનનો પ્રવાહ વિપરીત હોય છે. તે પરિધિથિ કેન્દ્ર પ્રત્યે નહિ, કેન્દ્રથી પરિધિ પ્રત્યે હોય છે. અંતરમાં ક્રાંતિ જાગે છે અને અંતરાં પરિવર્તન પ્રગટે છે. ચેષ્ટાથી લાદેલું આચરણ કયારેય સહજ ન હોઇ શકે. તે માત્ર આદત (Habit) થી અધિક નથી. મૂલ્ય પણ તેનું અધિક નથી. તે કયારેય સ્વભાવ તો નહિ જ બની શકે. આદત કયારેય સ્વભાગ નથી. સ્વભાવ તે છે જેને બનાવવાનો કોઇ પ્રશ્ન જ નથી. આદત સરજીત છે, સ્વભાવ સહજ છે. આદતનું નિર્માણ કરવું પડે છે અને સ્વભાવને અનાવરણ કરવાનો છે.